Талгар (гара)

Талгар () — горная вяршыня Цянь-Шаня на адгор’і Заілійскага Алатау, у Казахстане, на тэрыторыі Алмацінскага запаведніка. Вышыня (па розных крыніцах) — 4973—4979 метраў. Гэта найвышэйшы пункт Заілійскага Алатау. Трохгаловую вяршыню добра відаць з гарадоў Талгар і Алматы.

Абрывістыя схілы, асабліва на захадзе, расколіны і контрфорсы, забітыя снегам і лёдам.

На паўднёвых схілах Талгарскага масіва размешчаны самы вялікі ледавік у Заілійскім Алатау — ледавік Каржнеўскага. Даўжыня — каля 12 км. Снегавая мяжа на паўночных схілах праходзіць прыкладна на вышыні 3700—3900 м.

Катэгорыя:Горы Казахстана